open-index/open-wikipedia-markdown huggingface dataset:
விசுவநாதன் இரத்தினம்

**விசுவநாதன் இரத்தினம்** (*Viswanathan Ratnam*)(பிறப்பு 1 ஆகஸ்ட் 1932-இறப்பு 24 மே 2020) என்பவர் இந்திய நீதிபதி, இமாச்சலப்பிரதேசத்தின் உயர் நீதிமன்றத்தின் முன்னாள் தலைமை நீதிபதி மற்றும் இமாச்சலப்பிரதேச ஆளுநராகவும் பணியாற்றியவர் ஆவார்.

## பணி
இரத்தினம் 1932-ல் பிறந்தார். இவர் இளநிலை அறிவியல் பட்டமும் இளங்கலைச் சட்டப் பட்டமும் பெற்று, 25 சூலை 1955-ல் வழக்கறிஞராகப் பதிவு செய்துகொண்டார். அவர் சென்னை உயர்நீதிமன்றத்தில் குடிமையியல் மற்றும் தொழிலாளர் விடயங்களில் பயிற்சியைத் தொடங்கினார். இரத்தினம் தமிழ்நாடு சட்ட உதவி வாரியத்தின் செயற்குழு உறுப்பினரானார். 25 சனவரி 1979 அன்று, சென்னை உயர் நீதிமன்றத்தின் நிரந்தர நீதிபதியாக நியமிக்கப்பட்டார். நவம்பர் 15, 1992 முதல், சென்னை உயர்நீதிமன்றத்தின் தற்காலிக தலைமை நீதிபதியாகவும் பொறுப்பேற்றார். நீதிபதி இரத்னம் 29சனவரி 1994 அன்று இமாச்சலப் பிரதேச உயர் நீதிமன்றத்தின் தலைமை நீதிபதியாகப் பதவி உயர்வு பெற்று ஆகத்து 1, 1994 அன்று பதவியிலிருந்து ஓய்வு பெற்றார்.  மேலும் இவர் 19 நாட்கள் இமாச்சல பிரதேச ஆளுநராகப் பொறுப்பு வகித்துள்ளார்.

## மேற்கோள்கள்

பகுப்பு:சென்னை உயர் நீதிமன்ற நீதிபதிகள்
பகுப்பு:இமாச்சலப் பிரதேச ஆளுநர்கள்
பகுப்பு:வாழும் மக்கள்
பகுப்பு:1932 பிறப்புகள்
பகுப்பு:2020 இறப்புகள்
ஆச்சார்யா தேவ்வரத்

**ஆச்சார்யா தேவ்வரத்** (பிறப்பு 18 ஜனவரி 1959) என்பவர் இந்தியக் கல்வியாளர் ஆவார். இவர் ஆகத்து 2015 முதல் சூலை 2019 முதல் வரை குஜராத்தின் ஆளுநராக பணியாற்றினார். இவர் ஆரிய சமாஜம் *பிரசாரக்*கவும் அரியானாவின் குருசேத்திரத்தில் உள்ள குருகுலம் ஒன்றின் முதல்வராகவும் பணியாற்றியுள்ளார்.

குஜராத்தின் ஆளுநராக இருந்த இவர், குஜராத் மாநில பல்கலைக்கழகங்களின் வேந்தராகவும் இருந்தார்.

சூன் 2019-ல் இவர் குஜராத்தின் ஆளுநராக ஓம் பிரகாஷ் கோலிக்குப் பதிலாக நியமிக்கப்பட்டார்.

## மேலும் பார்க்கவும்

* ஆரிய சமாஜம்

## மேற்கோள்கள்

## வெளி இணைப்புகள்

* 

பகுப்பு:குசராத்து ஆளுநர்கள்
பகுப்பு:இமாச்சலப் பிரதேச ஆளுநர்கள்
பகுப்பு:வாழும் மக்கள்
பகுப்பு:1959 பிறப்புகள்
சச்சின் இராச்சியம்

**சச்சின் இராச்சியம்** (**Sachin State**) (; ) பிரித்தானிய இந்தியாவின் ஆட்சியின் போது பம்பாய் மாகாணத்தில் இருந்த சூரத் முகமையின் மேற்பார்வையில் இருந்த இசுலாமிய சுதேச சமஸ்தானம் ஆகும். இதன் தலைநகரம் சச்சின் நகரம் ஆகும். இது தற்கால குஜராத் மாநிலத்தின் சூரத் மாவட்டத்தில் இருந்தது. 1931-ஆம் ஆண்டில் 127 சதுர கிலோ மீட்டர் பரப்பளவு கொண்டிருந்த சச்சின் இராச்சியத்தின் மக்கள் தொகை 22,107 ஆகும்.
## வரலாறு
சச்சின் இராச்சியம் 6 சூன் 1791 அன்று நவாப் முதலாம் அப்துல் கரீம் முகமது யாகூத் கான் என்பவரால் நிறுவப்பட்டது. இந்த இராச்சியத்தின் குடிமக்கள் பெரும்பான்மையினர் இந்துக்கள் ஆவார். எனும் பஷ்தூன் Abdul Karim Mohammad Yakut Khan I  களால் நிறுவப்பட்டது.
துவக்கத்தில் சச்சின் இராச்சியம் மராத்தியப் பேரரசின்] பேஷ்வாக்களின் கட்டுப்பாட்டில் இருந்தது. பின்னர் 1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சச்சின் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி, சூரத் முகமையின் கீழ் சுதேச சமஸ்தானமாக ஆட்சி செய்தனர். 

இது பிரித்தானிய இந்தியாவின்  பம்பாய் மாகாணத்தின் சூரத் முகமையின் கீழ் இருந்தது. 1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  சச்சின் இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது.  1956-இல் மொழிவாரி மாநில மறுசீரமைப்புச் சட்டத்தின் படி,  சச்சின் இராச்சியம் குஜராத் மாநிலத்தில் இணைக்கப்பட்டது.தற்போது சச்சின் இராச்சியம் சூரத் மாவட்டத்தின் பகுதியாக உள்ளது.
## சச்சின் இராச்சிய ஆட்சியாளர்கள்
சச்சின் இராச்சிய ஆட்சியாளர்கள், பிரித்தானிய இந்தியாவின்  9 பீரங்கி குண்டுகள் மரியாதையுடைய சச்சின் இராச்சிய ஆட்சியாளர்கள் நவாப் பட்டத்துடன் ஆட்சி செய்தனர். 

*6 சூன் 1791 –  9 சூலை 1802  முதலாம் அப்துல் கரீம் முகமது யாகூத் கான்  
* 9 சூலை 1802 – 25 மார்ச் 1853 முதலாம் இப்ராகிம் முகமது யாகூத் கான் 
*25 மார்ச் 1853 –  1 டிசம்பர் 1868  இரண்டாம் அப்துல் கரீம் முகமது யாகூத் கான்
* 1 டிசம்பர்  1868 –  4 மார்ச்  1873 இரண்டாம் இப்ராகிம் முகமது யாகூத் கான்   
* 4 மார்ச் 1873 –  7  சனவரி 1887 அப்துல் காதிர் கான் 
* 4 மார்ச்  1873 – சூலை 1886     .... -அரசப்பிரதிநிதி
* 7 பிப்ரவரி 1887 – 19 நவம்பர் 1930  மூன்றாம் இப்ராகிம் முகமது யாகூத் கான்  
* 7 பிப்ரவரி 1887 –  4 மே 1907  .... - அரசப்பிரதிநிதி
*19 நவம்பர் 1930 – 15 ஆகஸ்டு 1947  ஐதர் முகமது யாகூத் கான்  

## இதனையும் காண்க
* சூரத் முகமை
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
*  தி இம்பீரியல் கெசட்டியர் ஆப் இந்தியா

## மேற்கோள்கள்

## வெளி இணைப்புகள்
*
*Early Indian Movies

பகுப்பு:இந்தியாவின் மன்னராட்சிகள்
பகுப்பு:குசராத் வரலாறு
பகுப்பு:சூரத் மாவட்டம்
பகுப்பு:பம்பாய் மாகாணம்
தரம்பூர் இராச்சியம்

**தரம்பூர் இராச்சியம்** (**Dharampur State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் தெற்கு குஜராத்தில் உள்ள வல்சாடு மாவட்டத்தின் பகுதிகளைக் கொண்டிருந்தது. இதன் தலைநகரம் தரம்பூர் ஆகும். 1892ஆம் ஆண்டின் மக்கள் தொகை கணக்கெடுப்பின் படி, தரம்பூர் இராச்சியம் 1823  சதுர கிலோ மீட்டர் பரப்பளவும், 1,102,000 மக்கள் தொகையும் கொண்டிருந்தது.

## வரலாறு

1680-ஆம் ஆண்டில் தரம்பூர் இராச்சியத்தை நிறுவியவர் இராஜபுத்திர குல சிசோடியா வம்சத்தின் சகாதேவன் ஆவார். மராத்தியப் பேரரசில் சிற்றரசாக இருந்த தரம்பூர் இராச்சியம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற தரம்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். தரம்பூர் இராச்சிய மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழங்கி மரியாதை செய்தனர்.

இது பிரித்தானிய இந்தியாவின்  பம்பாய் மாகாணத்தின் கீழ் செயல்பட்ட சூரத் முகமையின் கீழ் இருந்தது. 1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  தரம்பூர் இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது.  1956-இல் மொழிவாரி மாநில மறுசீரமைப்புச் சட்டத்தின் படி,  இராச்சியம் குஜராத் மாநிலத்தில் இணைக்கப்பட்டது. தற்போது தரம்பூர் இராச்சியத்தின் பகுதிகள் வல்சாடு மாவட்டத்தில் உள்ளது. 

## ஆட்சியாளர்கள்
தரம்பூர் இராச்சிய மன்னர்கள் ராணா அல்லது மகாராணா பட்டத்துடன் ஆட்சி செய்தனர்.

* அக்டோபர் 1680 - 1727       சகாதேவன்      
*1727 - 1758              இரண்டாம் இராமதேவன்   
*1758 - 1774                தர்மதேவன் 
*1774 - 1777              முதலாம் நரன்தேவ்   
*1774 - 1777               மகாராணி பாய் குஷால் - அரசப்பிரதிநிதி
*1777 - 1784                இரண்டாம் சோமதேவன் 
*1777 - 1784               மகாராணி பாய் குஷால் (இரண்டாம் முறை) -அரசப்பிரதிநிதி
*1784 - 1807              ரூப்தேவன் 
*1784 - 1800             மகாராணி பாய் குஷால் குன்வர்பா  -அரசப்பிரதிநிதி
*1807 - 1857               முதலாம் விஜயதேவன் 
*1857 - 20 Jan 1860       இராமதேவன் மூன்றாம் விஜயதேவன்
*20 சனவரி 1860&nbsp;– 17 செப்டம்பர் 1891  நாராயணதேவ இராமதேவன்
*1891 - 26 மார்ச் 1921  மோகனதேவன் நாரயணதேவன்
*26 மார்ச் 1921&nbsp;– 15 ஆகஸ்டு 1947  விஜயதேவன் மோகன்தேவன்
## இதனையும் காண்க
* சூரத் முகமை
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
## மேற்கோள்கள்

## வெளி இணைப்புகள்
*Heraldry of the princely states of Gujarat

பகுப்பு:இந்தியாவின் மன்னராட்சிகள்
பகுப்பு:வல்சாடு மாவட்டம்
பகுப்பு:குசராத் வரலாறு
பகுப்பு:பம்பாய் மாகாணம்
பகுப்பு:இந்தியாவின் முன்னாள் சுதேச சமஸ்தானங்கள்
சீரியம்(III) அயோடைடு

**சீரியம்(III) அயோடைடு** (*Cerium(III) iodide*) என்பது CeI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியமும் அயோடினும் சேர்ந்து இந்த சேர்மம் உருவாகிறது. சீரியம் முவயோடைடு என்ற பெயராலும் அழைக்கப்படுகிறது. 
## மூலக்கூற்று எடை
சீரியம்(III) அயோடைடின் மூலக்கூற்று எடை அளவு 520.83 கி/மோல் ஆகும்.
## பயன்
மருந்துவகைப் பொருட்களில் ஓர் இடைநிலையாக சீரியம்(III) அயோடைடு பயன்படுகிறது.
 
## இயற்பியல் பண்புகள்
சீரியம்(III) அயோடைடு தண்ணீரில் கரையும். ஒரு திண்மமாகக் காணப்படும் இச்சேர்மம் 766 பாகை செல்சியசு வெப்பநிலையில் உருகத் தொடங்கும்.
## மேற்கோள்கள்

பகுப்பு:சீரியம்(III) சேர்மங்கள்
பகுப்பு:அயோடைடுகள்
பகுப்பு:இலந்தனைடு ஆலைடுகள்
நாகேந்திர நாத் ஜா

**நாகேந்திர நாத் ஜா** (*Nagendra Nath Jha*)(5 ஜனவரி 1935 - 15 ஜூன் 2020) என்பவர் இந்தியத் தூதர் ஆவார்.மற்றும் பாண்டிச்சேரி ஒன்றிய முன்னாள் துணைநிலை ஆளுநர் ஆவார்.

ஜா சனவரி 5, 1935-ல் பிறந்தார். தில்லி பல்கலைக்கழகம் மற்றும் கேம்பிரிச்சுப் பல்கலைக்கழகத்தில் பட்டம் பெற்ற பிறகு, 1957-ல் வெளியுறவுத் துறையில் பணியில் சேர்ந்தார். அயர்லாந்து (1977-1979), துருக்கி (1979-1981), குவைத் (1984-1989), யூகோசுலாவியா (1989-1990) மற்றும் இலங்கையில் (1990-1993) இந்திய தூதராக பணியாற்றினார். இவர் பணி ஓய்வு பெற்றதைத் தொடர்ந்து அந்தமான் நிக்கோபார் தீவுகளின் துணை நிலை ஆளுநராகவும் (2001-2004) பாண்டிச்சேரியின் துணைநிலை ஆளுநராகவும் (2004) பதவியை வகித்தார்.

## மேற்கோள்கள்

## வெளி இணைப்புகள்

* https://web.archive.org/web/20040219025457/http://www.hindu.com/2004/01/02/stories/2004010203800300.htm
* https://archive.today/20130111161543/http://www.exploreandaman.in/about-andamans.html

பகுப்பு:புதுச்சேரி ஒன்றியத் துணைநிலை ஆளுநர்கள்
பகுப்பு:துருக்கி நாட்டிற்கான இந்தியத் தூதர்கள்
பகுப்பு:2020 இறப்புகள்
பகுப்பு:1935 பிறப்புகள்
பியூராம் வாகே

**பியூராம் வாகே** (*Biyuram Wahge*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டில் இவர் பிறந்தார். அருணாச்சலப் பிரதேசத்தைச் சேர்ந்த இவர் பாரதிய சனதா கட்சியின் உறுப்பினராக ம், மாநில பாரதிய சனதா கட்சிப் பிரிவின் தலைவராகவும் செயல்படுகிறார். அருணாச்சல பிரதேச சட்டமன்ற உறுப்பினராக  பக்கே-கேசாங் தொகுதியை பிரதிநிதித்துவப்படுத்துகிறார்.

## வாழ்க்கைக் குறிப்பு
இந்தியாவின் அருணாச்சலப் பிரதேசத்தின் கிழக்கு காமெங் மாவட்டத்தில் உள்ள செபா கிராமத்தில் 1965 ஆம் ஆண்டு தாலி வாகே என்பவருக்கு இவர் மகனாகப் பிறந்தார். தனது பள்ளிப்படிப்பை செப்பா மற்றும் போம்டிலா ஆகிய இரு வேறு நகரங்களில் முடித்தார். இறுதியில் பக்கே-கேசாங் மாவட்டத்தில் குடியேறினார். இவரது அண்ணன் கதுங்கு வாகே, அருணாச்சல பிரதேச அரசின் பொதுப்பணித் துறையின் மேற்கு மண்டலத்தின் தலைமைப் பொறியாளராகப் பணியாற்றுகிறார். 
## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:அருணாச்சலப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
அம்பித்தியோனி

**ஆம்பிக்தியோனி**  (*amphictyony*, , ஆம்பிக்தியோனியா) என்பது பண்டைய கிரேக்க "அண்டை நாடுகளின் கூட்டடமைப்பு" அல்லது **ஆம்பிக்தியோனியக் கூட்டமைப்பு** (*Amphictyonic league*) ஆகும். இது கிரேக்க பொலிசின் எழுச்சிக்கு முன்னர் உருவாக்கப்பட்ட பண்டைய கிரேக்க சமயத்தைச் சேர்ந்த இனக்குழுவினரின் கூட்டமைப்பு ஆகும். கடலோர தென்மேற்கு அனடோலியாவின்  ஆறு டோரியன் நகரங்கள் அல்லது வடக்கே உள்ள பன்னிரண்டு அயோனியன் நகரங்கள் கிமு 7 ஆம் நூற்றாண்டின் நடுப்பகுதியில் மெலியாக் போருக்குப் பிறகு அயோனியன் கூட்டமைப்பை உருவாக்கின.

டெலோசில் உள்ள அப்பல்லோவின் சன்னதியின் கீழ்  கிரேக்க அரசுகளின் கூட்டவை கி.மு. ஏழாம் நூற்றாண்டில்  நிறுவப்பட்டது. அங்கு கிரேக்க நாடுகள்  கூட்டாக அயோனியன் திருவிழாவை கொண்டாடின. டெலியன் கூட்டமைப்பு கிமு 4 ஆம் நூற்றாண்டில் ஏதெனிய மேலாதிக்கத்தின் ஒரு கருவியாக உருவானது.

## வரலாறு
பண்டைய கிரேக்கர்களின் புனிதத்தலமாக டெல்பி விளங்கியது. இது அப்பல்லோ கடவுளை வழிபடுவதற்கான முக்கிய புனிதத்தலமாக இருந்தது. மேலும் இங்கு குறிசொல்லுதல் முக்கியத்துவம் வாய்ந்ததாக இருந்தது. இங்கு குறி கேட்பவர்கள், தெய்வத்திடம் பிராத்தினை செய்து கொண்டவர்கள், விழாக்களைக் காணவருபவர்கள் போன்றவர்களிடம் இருந்து ஏராளமான காணிக்கைகள் செலுத்தப்பட்டன. மேலும் பலர் இங்குள்ள கோயிலுக்கு நிலங்களையும் எழுதிவைத்தனர். இதனால் செல்வம் கொழிக்கத் தொடங்கியது. இவை அனைத்தையும் நிர்வகிக்க உருவானதே ஆம்ப்பிக்ட்டியோனிக் கூட்டமைப்பு ஆகும். 

கிரேக்கர்கள் பன்னிரண்டு பிரிவாக பிரிக்கபட்டு ஒவ்வோர் இனத்தினரும் இரண்டு பிரதிநிதிகள் விகிதம் இந்த அவைக்கு அனுப்ப உரிமை பெற்றிருந்தனர். ஆண்டுக்கு இந்த அவை கூடும்.  ஒருமுறை டெல்பியிலும் மறுமுறை தெர்மாப்பில் (Thermopylae) என்ற இடத்தில் கூடும். டெல்பி கோயில் சம்பந்தமான நிலபுலன்கள், சொத்துகள் ஆகியவற்றை அனைவரும் சேர்ந்து காக்கவேண்டும். அதற்காக ஒருவருக்கொருவர் சண்டையிடக்கூடாது என பொது நியதிகள் இருந்தன. ஆனால் இந்த நியதிகளை மீறியும் சண்டைகள் நடைபெற்றன. அவை *புனிதப் போர்கள்* (Sacred Wars) என்று அழைக்கபட்டன.

இந்தக் கூட்டமைப்பு முதலில் கோயல் சொத்துக்களைக் காக்கும் அமைப்பாக துவக்கபட்டாலும், கால ஓட்டத்தில் பன்னாட்டு கிரேக்க கூட்டமைப்பாக மாறி அரசியல் கருவியாக மாறியது. எந்த கிரேக்க நகர அரசு எக்காலம் வரை செல்வாக்கு கொண்டதாக இருக்கின்றதோ அந்த இராச்சியமே இதில் மேலாதிக்கம் செலுத்தியது. முடிந்தமட்டில் கூட்டமைப்பை தனக்கு சாதகமாக பயன்படுத்திவந்தது. என்றாலும் இது கிரேக்கர்கள் அனைவரையும் இணைக்கும் ஒரு சாதனமாக இருந்தது.

## மேற்கோள்கள்

## உசாத்துணைகள்
*Ancient Library on Amphictyones and Hieromnemones
*Decrees of the Amphictyonic Council, in English translation at *attalus.org*

பகுப்பு:பண்டைய கிரேக்கப் பண்பாடு
பகுப்பு:இரும்புக் காலம்
மும்பையின் புவியியல்

**மும்பையின் புவியியல்** (**Geopgraphy of Mumbai**) இந்தியாவின் மகாராட்டிரா மாநிலத்தின் தலைநகராக உள்ள மும்பை மேற்கு இந்தியாவின்  கொகண் மண்டலத்தில் அரபுக் கடலை ஒட்டி அமைந்த  சால்சேட் தீவு உள்ளிட்ட ஏழு தீவுப் பகுதிகளில் அமைந்துள்ளது. பின்னர் மும்பை பெருநகரப் பகுதியாக விரிவாக்கம் பெற்றது. இதன் மக்கள் தொகை 20 மில்லியன் ஆகும். பெருநகர மும்பை அமைந்துள்ளது. மும்பைப் பகுதிகள் அரபுக் கடலை ஒட்டி மாகிம் விரிகுடா,  தானே கடற்கழி, மாலாடு கடற்கழி, கொராய் கடற்கழி மற்றும்  வசை கடற்கழிகள் கொண்டுள்ளது. மும்பையின் சால்சேட் தீவுப் பகுதிகளில் மித்தி ஆறு, ஒசிவரா ஆறு,  பொய்சார் ஆறு மற்றும் உல்லாஸ் ஆறுகள் பாய்கிறது. மேலும் இப்பகுதியில்  துளசி ஏரி,  விகார் ஏரி மற்றும் பவய் ஏரிகள் உள்ளது. தெற்கு மும்பை பகுதியில் மலபார் மலை,  எலிபண்டா குகைகள் மற்றும்  கான்கேரி குகைகள் அமைந்துள்ளது. மும்பையின் வடக்கில் சஞ்சய் காந்தி தேசியப் பூங்கா உள்ளது.

## மேற்கோள்கள்

பகுப்பு:மும்பையின் புவியியல்
பகுப்பு:மும்பை
பகுப்பு:மகாராட்டிரப் புவியியல்
இக்பால் சிங்

**இக்பால் சிங்** (*Iqbal Singh*)(பிறப்பு 4 ஜூன் 1945) என்பவர் இந்தியாவின் புதுச்சேரி ஒன்றியத்தின் துணைநிலை ஆளுநராகப் பதவி வகித்தவர் ஆவார்.

## அரசியல்
சிங், இந்தியத் தேசிய காங்கிரசில், அகில இந்தியக் காங்கிரசு நிர்வாக குழுவின் செயலாளர் உட்பட, 12 வருடங்கள் தொடர்ந்து காங்கிரஸ் காரியக் குழுவுக்கு அழைக்கப்பட்ட பெருமைக்குரியவர். 1992 முதல் 1998 வரை நாடாளுமன்ற மாநிலங்களவை உறுப்பினராக இருந்தார்.

## ஆளுநர்
இக்பால் சிங் புதுச்சேரி ஒன்றியத்தின் துணைநிலை ஆளுநராக 27 சூலை 2009 முதல் 9 சூலை 2013 வரை பதவி வகித்தார்.

## கௌரவங்கள்
இவரது பங்களிப்புகளைப் பாராட்டி, ஆந்திரப் பல்கலைக்கழகம் இவருக்கு 5 திசம்பர் 2009 அன்று கௌரவ முனைவர் பட்டம் வழங்கியது.

## மேற்கோள்கள்

## வெளி இணைப்புகள்
* Lieutenant Governor of Puducherry
*    Asia Tribune
*    The Hindu: Doctorate conferred on Iqbal Singh
*    Government Of India Official Website

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:புதுச்சேரி ஒன்றியத் துணைநிலை ஆளுநர்கள்
பகுப்பு:வாழும் மக்கள்
பகுப்பு:1945 பிறப்புகள்
சீரியம்(III) புளோரைடு

**சீரியம்(III) புளோரைடு** (*Cerium(III) fluoride*) என்பது CeF3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியமும் புளோரினும் சேர்ந்து இந்த அயனிச் சேர்மம் உருவாகிறது. சீரியம் முப்புளோரைடு என்ற பெயராலும் அழைக்கப்படுகிறது.
 
அரிய கனிமமாக கருதப்படும் தீப்பாறை இனமான புளோசெரைட்டு -(Ce) கனிமத்தைப் போல சீரியம்(III) புளோரைடு தோற்றமளிக்கிறது. பல்லுலோக தாதுப் படிவுகளின் ஆக்சிசனேற்ற மண்டலங்களில் இச்சேர்மம்  கிடைக்கிறது. கட்புல அகச்சிவப்பு மற்றும் நடு அகச்சிவப்பு நிறமாலை வரம்பில் பாரடே சுழலும் பொருளாகப் சீரியம்(III) புளோரைடைப் பயன்படுத்தப்படலாம்.

## மேற்கோள்கள்

பகுப்பு:சீரியம்(III) சேர்மங்கள்
பகுப்பு:புளோரைடுகள்
பார்பாரா எர்க்கொலனோ

**பார்பாரா எர்க்கொலனோ** *(Barbara Ercolano)*  ஓர் இத்தாலிய வானியற்பியலாளர் ஆவார். இவர் அண்டத் தூசு, விண்மீன் உருவாக்கம், முதனிலைக் கோள்வட்டு ஆய்வுகளுக்காகப் பெயர்பெற்றவர்’. இவர் மூனிச்சில் உள்ள உலூத்விக் மேக்சிமில்லியப் பலகலைக்கழக நோக்கீட்டகக் கோட்பாட்டு வானியற்பியல் துறையின் பேராசிரியர் ஆவார்.

இவர் நேப்பிளில் பிறந்து இலண்டன் பல்கலைக்கழகக் கல்லூரியில் வானியற்பியல் கற்றார். அக்கல்லூரியிலும் ஆர்வார்டு சுமித்சோனிய வானியற்பியல் மையத்திலும் கேம்பிரிட்ஜ் பல்கலைக்கழகத்திலும் படித்து முதுமுனைவர் பட்டம் பெற்றதும், எக்சீட்டர் பல்கலைக்கழகத்தில் வானியற்பியல் துறையில் விரிவுரையாளர் ஆனார்]. இவர் மூனிச் பல்கலைக்கழகத்தில் 2010 இல் பேராசிரியராகச் சேர்ந்தார்.

அரசு வானியல் கழகம் வானியலுக்கு வழங்கும் பவுலர் விருதை 2010 இல் இவர் வென்றார்]].

## மேற்கோள்கள்

## வெளி இணைப்புகள்
*Home page

பகுப்பு:வாழும் மக்கள்
பகுப்பு:இத்தாலியப் பெண் அறிவியலாளர்கள்
பகுப்பு:இத்தாலிய வானியற்பியலாளர்கள்
பகுப்பு:இத்தாலிய இயற்பியலாளர்கள்
பகுப்பு:இத்தாலிய வானியலாளர்கள்
பகுப்பு:செருமானிய இயற்பியலாளர்கள்
பகுப்பு:செருமானிய வானியலாளர்கள்
பகுப்பு:செருமானிய வானியற்பியலாளர்கள்
பகுப்பு:செருமானியப் பெண் அறிவியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
பகுப்பு:வானியற்பியலாளர்கள்
பகுப்பு:வானியலாளர்கள்
வீரேந்திர கத்தாரியா

**வீரேந்திர கத்தாரியா** (*Virendra Kataria*)(20 ஏப்ரல் 1931- 5 மார்ச் 2019) என்பவர் இந்தியாவின் புதுச்சேரியின் முன்னாள் துணைநிலை ஆளுநர் ஆவார். 

## பணி
கத்தாரியா, 5 சூலை 1992 முதல் 4 சூலை 1998 வரை பஞ்சாபிலிருந்து இந்திய நாடாளுமன்றத்தின் மாநிலங்களவை உறுப்பினராக இருந்தார். இவர் இந்தியத் தேசிய காங்கிரசின் பஞ்சாப் மாநில பொதுச் செயலாளராகவும், பின்னர் தலைவராகவும் இருந்தார். 

## வாழ்க்கை
கத்தாரியா பஞ்சாப் மாநிலம் அபோஹரைச் சேர்ந்தவர். இவர் இந்திய அரசியலிலும் இந்தியத் தேசிய காங்கிரசு கட்சியிலும் முக்கிய பங்காற்றியுள்ளார். பஞ்சாபின் அபோஹரில் உள்ள டிஏவி கல்வியியல் கல்லூரியின் உள்ளூர் தலைவராகவும் இருந்தார். இவர் தனது 88வது வயதில் 4 மார்ச் 2019 அன்று புது தில்லி அனைத்திந்திய மருத்துவ நிறுவனத்தின் மருத்துவமனையில் காலமானார்.

## மேற்கோள்கள்

பகுப்பு:2019 இறப்புகள்
பகுப்பு:1931 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:புதுச்சேரி ஒன்றியத் துணைநிலை ஆளுநர்கள்
வேல்சு பல்கலைக்கழகம்

**உவேல்சு பல்கலைக்கழகம்** (*University of Wales*; (உவெல்சு: *Prifysgol Cymru*) என்பது ஐக்கிய இராச்சியம் உவேல்சு மாநிலத்தில் கார்டிஃப் நகரில் அமைந்துள்ள ஒரு கூட்டாட்சிப் பல்கலைக்கழகம் ஆகும். 1893 ஆம் ஆண்டில் அபெரிசுவித், பங்கோர், கார்டிஃப் ஆகிய மூன்று கல்லூரிகளின் கூட்டமைப்பில் அரச சாசனம் மூலம் இது ஆரம்பிக்கப்பட்டது. உவேல்சில் ஆரம்பிக்கப்பட்ட முதலாவது பல்கலைக்கழகம் இதுவாகும்.

2007 இல், உவேல்சு பல்கலைக்கழகம் நடுவண் அமைப்பில் இருந்து கூட்டாட்சி அமைப்புக்கு மாறியது. இதனால் இதனோடு இணைந்த கல்லூரிகள் சுயாதீனப் பல்கலைக்கழகங்களாக மாற்றப்பட்டன. 2000களின் பிற்பகுதியில் வெளிநாட்டுத் துணை நிறுவனங்கள், ஏமாற்றுதல் மற்றும் மாணவர் விசாக்கள் போன்ற பல சர்ச்சைகளைத் தொடர்ந்து, இப்பல்கலைக்கழகத்தை அப்போது இருந்த அமைப்பின்படியே ஒழிக்க முடிவு செய்யப்பட்டது.

2017 ஆகத்து முதல், இப்பல்கலைக்கழகம் உவேல்சு டிரினிட்டி புனித தாவீது பல்கலைக்கழகத்துடன் செயல்பாட்டு ரீதியாக ஒருங்கிணைக்கப்பட்டது. உயர்கல்வி புள்ளியியல் நிறுவனம் 2018/19 இல் ஐக்கிய இராச்சியத்தில் உள்ள உவேல்சு பல்கலைக்கழகத்தில் பதிவுசெய்யப்பட்ட மாணவர்களின் எண்ணிக்கையை சுழியமாகப் பதிவு செய்துள்ளது, ஆனால் 3,345 மாணவர்கள் ஐக்கிய இராச்சியத்துக்கு வெளியே உள்ள நாடுகடந்த கல்விப் படிப்புகளில் பதிவுசெய்துள்ளனர்.

## மேற்கோள்கள்

## வெளி இணைப்புகள்
*

பகுப்பு:வேல்ஸ்
பகுப்பு:ஐக்கிய இராச்சியத்திலுள்ள பல்கலைக்கழகங்கள்
அஜய் குமார் சிங்

**அஜய் குமார் சிங்** (*A. K. Singh*) என்பவர் அந்தமான் நிக்கோபார் தீவுகளின்  முன்னாள் துணைநிலை ஆளுநர் ஆவார். இவர் சைனிக் பள்ளி ரேவா மற்றும் தேசியப் பாதுகாப்பு அகாடமியின் முன்னாள் மாணவர் ஆவார். இவர் இந்தியத் தரைப்படையின் தெற்கு படைத்தளத்தின் முன்னாள் தளபதி ஆவார்.

சிங் ஜூலை 2013-ல் அந்தமான் மற்றும் நிக்கோபார் தீவுகளின் 11வது துணைநிலை ஆளுநராக நியமிக்கப்பட்டு 8 ஜூலை 2013 அன்று பதவியேற்றார். இவருக்கு 2014-ல் ஜூலை முதல் 2016 மே வரை புதுச்சேரி நிர்வாகத்தின் கூடுதல் பொறுப்பு வழங்கப்பட்டது.

சிங் அந்தமான் மேம்பாட்டில் முதலாவது மருத்துவக் கல்லூரி மற்றும் தெற்கு அந்தமானின் இரண்டாவது பட்டப்படிப்பு கல்லூரியினைத் துவக்கியதில் இவரது பங்களிப்புகளுக்காக நன்கு அறியப்படுகிறார்.

## விருதுகள்

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:புதுச்சேரி ஒன்றியத் துணைநிலை ஆளுநர்கள்
சமாரியம் ஆர்சனைடு

**சமாரியம் ஆர்சனைடு** (*Samarium arsenide*) என்பது SmAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியமும் ஆர்சனிக்கும் சேர்ந்து இந்த இரும கனிமச் சேர்மம் உருவாகிறது.
 
## தயாரிப்பு
வெற்றிடத்தில் தூய சமாரியம், ஆர்சனிக்கு தனிமங்களைச் சேர்த்து சூடுபடுத்தினால் சமாரியம் ஆர்சனைடு உருவாகிறது. 
:: Sm + As -> SmAs 
## இயற்பியல் பண்புகள்
Fm3m என்ற இடக்குழுவில், a = 0.5921 nm, Z = 4, என்ற அலகு அளபுருபுகளுடன் சோடியம் குளோரைடு கட்டமைப்பில் 
கனசதுர படிகமாக சமாரியம் ஆர்சனைடு படிகமாகிறது. 

2257 ° செல்சியசு வெப்பநிலையில் சமாரியம் ஆர்சனைடு உருகத் தொடங்குகிறது. .

## பயன்கள்
ஒரு குறைக் கடத்தியாகவும் ஒளியியல் பயன்பாடுகளுக்காவும் சமாரியம் ஆர்சனைடு பயன்படுத்தப்படுகிறது.

## மேற்கோள்கள்

பகுப்பு:சமாரியம்(III) சேர்மங்கள்
பகுப்பு:ஆர்சினைடுகள்
பகுப்பு:குறைக்கடத்திகள்
பகுப்பு:பாறை உப்பு படிகக் கட்டமைப்பு
முதலைப் பேரினம்

**குரோக்கோடைலசு** (*Crocodylus*) என்பது முதலைக் குடும்பத்தில் உண்மையான முதலைகளை உள்ளடக்கிய பேரினம் ஆகும்.

## வகைப்பாட்டியல்
இந்தப் பேரினத்தின் அறிவியல் பெயர் ஜோசப்சு நிக்கோலசு லாரெண்டியால் 1768-ல் முன்மொழியப்பட்டது. இப்பேரினத்தில் 14 வாழக்கூடிய சிற்றினங்களும் 5 அழிந்து போன சிற்றினங்களும் உள்ளன. சில மறுவரையறை செய்யப்படாத அழிந்து போன சிற்றினங்களும் இப்பேரினத்தில் கீழ் உள்ளன.

### வாழும் சிற்றினங்கள்

### புதைபடிவங்கள்
*குரோகோடைலசு* பேரினம் ஐந்து அழிந்துபோன சிற்றினங்களையும் உள்ளடக்கியது:

* † *குரோகோடைலசு ஆந்த்ரோபோபாகசு* என்பது தன்சானியாவின் பிலியோ-பிலிசிடோசீன்லிருந்து அழிந்துபோன முதலை 
* † *குரோகோடைலசு சேசியா* என்பது கென்யாவின் மியோசீனின் பிற்பகுதியில் அழிந்துபோன முதலை.
* † *குரோகோடைலசு பால்கோனென்சிசு* என்பது வெனிசுவேலாவின் ஆரம்பகால பிலியோசீனிலிருந்து அழிந்துபோன முதலை ஆகும்.
* † *குரோகோடைலசு பேலீண்டிகசு* என்பது மயோசீன் முதல் தெற்கு ஆசியாவின் பிலிசிடோசீன் வரை அழிந்துபோன ஒரு முதலை ஆகும்.
* † *குரோகோடைலசு தோர்ப்ஜர்னார்சோனி* கென்யாவின் பிளியோ -பிலிசிடோசீனில் அழிந்துபோன முதலை.

## பரிணாமம்
*முதலை* ஆப்பிரிக்காவில் தோன்றியிருக்கலாம் என்றும் தென்கிழக்கு ஆசியா மற்றும் அமெரிக்காவை நோக்கி வெளியில் பரவியிருக்கலாம் என்றும் நம்பப்படுகிறது. இருப்பினும் ஆத்திரேலியா/ஆசியா அதன் பூர்வீகமாகவும் கருதப்படுகிறது. 25 மில்லியன் ஆண்டுகளுக்கு முன்பு, ஒலிகோசீன்/மியோசீன் காலத்தில் மடகாசுகரின் அழிந்துபோன *வோயே*யிலிருந்து *குரோகோடைலசு* பேரினம் பிரிந்து செல்வதைச் சான்றுகள் ஆதரிக்கின்றன.

### இன வளர்ச்சி வரலாறு
2018 ஆண்டில் லீ மற்றும் யேட்ஸ் ஒரே நேரத்தில் உருவ, மூலக்கூறு (டி.என்.ஏ வரன்முறையிடல்), மற்றும் பாறைப்படிவியல் (தொல்லுயிர் எச்சம் வயது) தரவுக்குள் குரோகோடிலிடே குடும்பத்திற்குள்ளான உறவுகளை நிறுவுகிறது. 2021-ல், ஹெக்கலா *மற்றும் பலர்.* அழிந்துபோன *வோயில்*லிருந்து டி.என்.ஏ.வைப் பிரித்தெடுக்கும் *பேலியோஜெனோமிக்சு* முறையினைப் பயன்படுத்தி , குரோகோடிலிடேயின் துணைக் குடும்பங்களான க்ரோகோடைலினே மற்றும் ஆசுடியோலேமினே உட்படப் பிற உறவுகளைச் சிறப்பாக நிறுவ முடிந்தது.

## மேற்கோள்கள்

பகுப்பு:முதலைகள்
மங்கலம்குன்னு கர்ணன்

**மங்கலம்குன்னு கர்ணன்** ( *Mangalamkunnu Karnan* ; சுமார் 1956 - 28 சனவரி 2021) என்பது மங்கலம்குன்னு குடும்பத்திற்கு (தரவாடு) சொந்தமான யானையாகும். கேரளாவில் குருவாயூர் தேவஸ்வதிற்கு அடுத்து இக்குடும்பம் மட்டுமே அதிக எண்ணிக்கையிலான பிடிக்கப்பட்ட யானைகளை வைத்திருக்கிறது.  கர்ணன் நீண்ட நேரம் தலையை உயர்த்தும் திறனுக்காக அறியப்பட்டது.  இதனால் கேரளா முழுவதும் நடந்த பல தலப்போக்கம் (தலை உயர்த்தும்) போட்டிகளில் வெற்றி பெற முடிந்தது   இதற்கு **நிலாவின் தம்புரான்** என்று பெயர் சூட்டப்பட்டது. இது **உயரங்களின் பேரரசர்** என ஆங்கிலத்தில் மொழிபெயர்க்கப்பட்டுள்ளது.  கேரளாவில் ஏராளமான ரசிகர்களைக் கொண்ட பிரபல யானைகளில் கர்ணனும் ஒன்றாகும். 

மறைந்த மங்கலம்குன்னு கணபதி, மங்கலம்குன்னு கர்ணன் மற்றும் மங்கலம்குன்னு அய்யப்பன் ஆகிய மூன்று யானைகளும் தரவாடுகளில் மிகவும் பிரபலமானவை.  1989இல், மணிச்சேரி அரிதாசு குழுவால் பீகாரிலுள்ள சப்ராவிலிருந்து கர்ணன் கேரளாவிற்கு கொண்டுவரப்பட்டது. 2000இல் மங்கலம்குன்னு குடும்பம் கர்ணனை விலைக்கு வாங்கியது.  தொடர்ந்து ஒன்பதாவது ஆண்டாக சிறீகுமார விநாயகர் கோவிலில் நடந்த தலப்போக்கம் போட்டியில் கர்ணன் பட்டம் வென்றது.  இந்த யானை சில திரைப்படங்களிலும், தொலைக்காட்சி விளம்பரங்களிலும் நடித்துள்ளது.  மலையாளத் திரைப்படங்களான *நரசிம்மம்* , *கதா நாயகன்* , பாலிவுட் திரைப்படமான தில் சே போன்றத் திரைப்படங்களில் இது தோன்றியுள்ளது.  தனது 60வது வயது முதல் வயது தொடர்பான பிரச்சனைகள் காரணமாக அவதிப்பட்டு வந்த கர்ணன் 63 வயதில் 28 சனவரி 2021 அன்று மாரடைப்பு ஏற்பட்டு இறந்தது.    

## சான்றுகள்

பகுப்பு:இந்தியப் பண்பாட்டில் யானைகள்
பகுப்பு:Articles with 'species' microformats
பகுப்பு:இந்தியாவில் தனிப்பட்ட யானைகள்
பரமேக்காவு இராசேந்திரன்

**பரமேக்காவு இராசேந்திரன்** (*Paramekkavu Rajendran* ; சுமார் 1943 - 15 அக்டோபர் 2019) கேரளாவைச் சேர்ந்த யானையாகும். 50 ஆண்டுகளுக்கும் மேலாக அதிக எண்ணிக்கையிலான திருச்சூர் பூரங்களில் பங்கேற்று சாதனை படைத்துள்ளது.

## பின்னணி
மற்ற மாநிலங்களில் இருந்து கேரளாவிற்கு கொண்டு வரப்படும் மற்ற யானைகளைப் போலல்லாமல், இராசேந்திரன் நீலாம்பூர் காடுகளை சேர்ந்தது. மேலும், அதன் அம்சங்களைப் பொருத்தவரை ஒரு வழக்கமான கேரளாவைச் சேர்ந்த யானையாகும். இராசேந்திரன் யானைப் பிரியர்களிடையே 'இராஜுமோன்' என்று அன்புடன் அழைக்கப்பட்டது. மேலும் மிகவும் புகழ் பெற்ற கேரளத்து யானையான குருவாயூர் கேசவனுடன், குறிப்பாக பெரிய அகன்ற காதுகளுடன் ஒற்றுமை இருப்பதாக நம்பப்படுகிறது. 1955ஆம் ஆண்டு பரமேக்காவு பகவதிக்கு இராசேந்திரனை காணிக்கையாக அளிப்பதற்காக அதன் முன்னாள் அர்ச்சகர் வேணாடு பரமேசுவரன் நம்பூதிரி பக்தர்களிடம் இருந்து ரூ.4000 வசூலித்ததை அடுத்து, தனது 12வது வயதில் இராசேந்திரன் கோயிலுக்குச் சமர்ப்பிக்கப்பட்டது. பின்னர், இந்த யானை 1967 முதல் திருச்சூர் பூரத்தின் ஒரு பகுதியாக ஆனது.

## சிறப்பு
1982ஆம் ஆண்டு ஆசிய விளையாட்டுப் போட்டிகளில் பங்கேற்ற அனுபவத்திற்காக இராசேந்திரன் ஒரு தனித்துவமான யானையானது. 1982 ஆசிய விளையாட்டு தொடக்க விழாவிற்கு திருச்சூரிலிருந்து தில்லிக்கு அழைத்துச் செல்லப்பட்ட 34 பேர் கொண்ட யானைக் குழுவில் இதுவும் ஒன்றாக இருந்தது. திருச்சூர் மாவட்டத்திலும், அதைச் சுற்றியுள்ள பகுதிகளில் நடக்கும் ஆண்டு விழாக்களில், குறிப்பாக ஆறாட்டுப்புழா-பெருவனம் பூரம் போன்ற பல்வேறு விழாக்களில் தெய்வங்களின் சிலைகளை சுமந்து செல்வதற்கும் இது அறியப்படுகிறது.

## இறப்பு
வயது தொடர்பான பிரச்சினைகளால், இராசேந்திரன் அக்டோபர் 2019 15 அன்று இறந்து போனது.

## சான்றுகள்

பகுப்பு:இந்தியப் பண்பாட்டில் யானைகள்
பகுப்பு:Articles with 'species' microformats
பகுப்பு:இந்தியாவில் தனிப்பட்ட யானைகள்
பரமேக்காவு பகவதி கோயில்

**பரமேக்காவு பகவதி கோவில்** (*Paramekkavu Bagavathi Temple*) என்பது கேரளாவின் திருச்சூர் நகரில் அமைந்துள்ள மிகப்பெரிய பகவதி கோவில்களில் ஒன்றாகும். தென்னிந்தியாவிலும் கேரளாவிலும் மிகப் பெரிய திருவிழாவான திருச்சூர் பூரத்திற்காக சக்தன் தம்புரான் கோயில்களை "பரமேக்காவு பக்கம்", "திருவம்பாடி பக்கம்" என்று இரண்டு குழுக்களாக நியமித்தார். திருச்சூர் சுவராஜ் சுற்றிலுள்ள பரமேக்காவு பகவதி கோயிலும், சொரனூர் சாலையில் உள்ள திருவம்பாடி சிறீ கிருஷ்ணர் கோயிலும் முதன்மை பங்கேற்பாளர்களால் இந்த இரண்டு குழுக்களுக்கும் தலைமை தாங்கப்படுகிறது. இரண்டு கோவில்களும் கிட்டத்தட்ட 500 மீட்டர் தொலைவில் உள்ளன.  திருச்சூர் பூரத்தில் பங்கேற்கும் இரு குழுக்களில் திருவம்பாடி சிறீ கிருஷ்ணர் கோயிலும் ஒன்று. கூடூர் அருகே பரமேக்காவு கோயில் தேவசுவம் வாரியத்திற்குச் சொந்தமான பரமேக்காவு வித்யா மந்திர் என்ற பள்ளி ஒன்று உள்ளது. 

## சான்றுகள்

பகுப்பு:திருச்சூர் மாவட்டத்திலுள்ள பகவதி அம்மன் கோயில்கள்
பன்றி வாய் கெண்டை

**பன்றி வாய் கெண்டை** (*Pigmouth carp*)(*லேபியோ கொண்டியசு*-*Labeo kontius* ) என்பது இந்தியாவில் காணப்படும் சைப்ரினிடே குடும்ப மீனாகும். இது நீரின் அடிப்பகுதியிலும் நடுப்பகுதியிலும் உணவூட்ட வழக்கமுடைய வெப்பமண்டல மீன் ஆகும். இந்த மீன் இந்தியாவின் தமிழ்நாட்டின் ஆறுகளில் காணப்படுகிறது.

## மேற்கோள்கள்
புளுட்டோனியம் ஆர்சனைடு

**புளுட்டோனியம் ஆர்சனைடு** (*Plutonium arsenide*) என்பது PuAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் ஆர்சனிக்கும் சேர்ந்து இந்த இரும கனிமச் சேர்மம் உருவாகிறது. 
## தயாரிப்பு
வெற்றிடத்தில் அல்லது ஈலியம் வாயுச்சூழலில் தூய புளுட்டோனியம், ஆர்சனிக்கு தனிமங்களைச் சேர்த்து சூடுபடுத்தினால் புளுட்டோனியம் ஆர்சனைடு உருவாகிறது. இவ்வினை வெப்பம் உமிழ் வினையாகும். 
:: Pu + As -> PuAs 
புளுட்டோனியம் ஐதரைடு மீது ஆர்சின் வாயுவைச் செலுத்தியும் புளுட்டோனியம் ஆர்சனைடு தயாரிக்கமுடியும். 
:: 2PuH2 + 2AsH3 -> 2PuAs + 5H2 

## இயற்பியல் பண்புகள்
Fm3m என்ற இடக்குழுவில், a = 0.5855 nm, Z = 4, என்ற அலகு அளபுருபுகளுடன் சோடியம் குளோரைடு கட்டமைப்பில் கனசதுர படிகமாக புளுட்டோனியம் ஆர்சனைடு அடர் சாம்பல் அல்லது கருப்பு நிறத்தில் படிகமாகிறது.

உயர் அழுத்தத்தில் (சுமார் 35 கிகாபாசுக்கல்), ஒரு நிலை மாற்றம் ஏற்பட்டு சீசியம் குளோரைடு வகை  கட்டமைப்பிற்கு ஏற்படுகிறது.

129 கெல்வின் வெப்பநிலையில் புளுட்டோனியம் ஆர்சனைடு பெரோகாந்தப் பண்பு நிலையை அடைகிறது.

## மேற்கோள்கள்

பகுப்பு:புளுட்டோனியம்(III) சேர்மங்கள்
பகுப்பு:ஆர்சினைடுகள்
பகுப்பு:ஆர்சனிக்கு சேர்மங்கள்
பகுப்பு:பாறை உப்பு படிகக் கட்டமைப்பு
அரசு மருத்துவக் கல்லூரி, இராமநாதபுரம்

**அரசு மருத்துவக் கல்லூரி, இராமநாதபுரம்** (*Government Medical College, Ramanathapuram*) என்பது தமிழ்நாட்டின் இராமநாதபுரம் மாவட்டத்தில் புதிதாக 2021-2022 கல்வி ஆண்டு முதல் செயல்படும் அரசு மருத்துவக் கல்லூரி ஆகும். இராமநாதபுரம் மாவட்டத்தில் அரசு மருத்துவக் கல்லூரி துவங்கிட சுமார் 455 கோடி செலவில் பணிகள் துவங்கி நடைபெற்று வந்தன. இராமநாதபுரத்தில் செயல்பட்டு வரும் மாவட்ட அரசு மருத்துவமனை வளாகத்தில் மருத்துவக் கல்லூரிக்கான கட்டிடமும், இராமநாதபுரம் ஆட்சித்தலைவர் அலுவலக வளாகத்தில் மருத்துவ கல்லூரி நிர்வாக கட்டிடம் மற்றும் மாணவ, மாணவியர் விடுதி கட்டிடமும் கட்டப்பட்டது. இதன் பணிகள் முடிவடைந்தை அடுத்து இக்கல்லூரிக்கு தேசிய மருத்துவ ஆணையம் மாணவர் சேர்க்கைக்கு அனுமதி வழங்கியது. இந்நிலையில் சனவரி 12, 2022 அன்று இந்தியப் பிரதமர் நரேந்திர மோதி காணொலி காட்சிமூலம் இக்கல்லூரியினைத் திறந்து வைத்தார். நடப்பு கல்வியாண்டு முதல் இளநிலை மருத்துவ மாணவர் சேர்க்கை நீட் தேர்வு மூலம் நடைபெறுகிறது. 100 மாணவர் வீதம் சேர்த்துக்கொள்ளப்படுவர்.

## மேற்கோள்கள்

பகுப்பு:இராமநாதபுரம் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டு மருத்துவக் கல்லூரிகள்
அரசு மருத்துவக் கல்லூரி, அரியலூர்

**அரசு மருத்துவக் கல்லூரி, அரியலூர்** (*Government Medical College, Ariyalur*) என்பது தமிழ்நாட்டின் அரியலூர் மாவட்டத்தில் புதிதாக 2021-2022 கல்வி ஆண்டு முதல் செயல்படும் அரசு மருத்துவக் கல்லூரி ஆகும். 

அரியலூரில் மாவட்டத்தில் அரசு மருத்துவக் கல்லூரி அமைத்திட, 2020ஆம் ஆண்டு சூலை மாதம் 7ஆம் தேதி அரசு கலைக் கல்லூரி வளாகத்தில் அடிக்கல் நாட்டப்பட்டு மருத்துவக் கல்லூரி கட்டுமான பணிகள் துவங்கியது. மத்திய அரசு தனது பங்களிப்பாக 60 சதவிகித நிதியையும், மாநில அரசு 40 சதவிகித நிதியையும் செலவிட்டுள்ளது. 

சுமார் 26 ஏக்கர் பரப்பில் 347 கோடி செலவில் கட்டுமான பணிகள் நடைபெற்று வந்தன. இதன் பணிகள் முடிவடைந்தை அடுத்து இக்கல்லூரிக்கு தேசிய மருத்துவ ஆணையம் மாணவர் சேர்க்கைக்கு அனுமதி வழங்கியது. இந்நிலையில் சனவரி 12, 2022 அன்று இந்தியப் பிரதமர் நரேந்திர மோதி காணொலி காட்சிமூலம் இக்கல்லூரியினைத் திறந்து வைத்தார்.  நடப்பு கல்வியாண்டு முதல் இளநிலை மருத்துவ மாணவர் சேர்க்கை நீட் தேர்வு மதிப்பெண் அடிப்படையில் நடைபெறுகிறது. ஆண்டு ஒன்றிற்கு 150 மாணவர் வீதம் சேர்த்துக்கொள்ளப்படுவர்.

## மேற்கோள்கள்

## மேலும் காண்க
* அரசு மருத்துவக் கல்லூரி, இராமநாதபுரம்
பகுப்பு:தமிழ்நாட்டு மருத்துவக் கல்லூரிகள்
பகுப்பு:அரியலூர் மாவட்ட பல்கலைக்கழகங்களும் கல்லூரிகளும்
ரத்லம் இராச்சியம்

**இரத்லம் இராச்சியம்** (**Ratlam State)** இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால மத்தியப் பிர்தேச மாநிலத்தின் ரத்லம் மாவட்டப் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி,  இரத்லாம் இராச்சியம் 2336 சதுர கிலோ மீட்டர் பரப்பளவும்,  83,773 மக்கள் தொகையும் கொண்டிருந்தது. இந்திய விடுதலைக்குப் பின்னர்,  1948 சுதேச சமஸ்தானங்களின் இணைப்பு ஒப்பந்தப் படி 15 சூன் 1948 அன்று இரத்லம் இராச்சியம் இந்தியாவுடன் இணைக்கப்பட்டது. தற்போது இந்த இராச்சியத்தின் பகுதிகள் மத்தியப் பிரதேசத்தின் மால்வா பகுதியில் உள்ள ரத்லம் மாவட்டத்தில் உள்ளது.

## வரலாறு
மராத்தியப் பேரரசில் சிற்றரசாக இருந்த இரத்லம் இராச்சியம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில்   பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற இரத்லம் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் மால்வா முகமையின் கீழ் செயல்பட்டது. இரத்லம் இராச்சிய மன்னர்களுக்கு பிரித்தானிய இந்தியா அரசு, 13 துப்பாக்கிக் குண்டுகள் முழங்கி மரியாதை செய்தனர்.

இது பிரித்தானிய இந்தியாவின்  பம்பாய் மாகாணத்தின் சூரத் முகமையின் கீழ் இருந்தது. 1947-இல் இந்திய விடுதலைக்குப் பின்னர்,  சுதேச சமஸ்தானங்களின் இணைப்பு ஒப்பந்தப்படி  இராச்சியம்   1948-ஆம் ஆண்டில்  பம்பாய் மாகாணத்துடன் இணக்கப்பட்டது.  1956-இல் மொழிவாரி மாநில மறுசீரமைப்புச் சட்டத்தின் படி,  15 சூன் 1948 அன்று இரத்லம் இராச்சியத்தின் பகுதிகள் மத்தியப் பிரதேச மாநிலத்தின் மால்வா பகுதியில் உள்ள ரத்லம் மாவட்டத்தில் உள்ளது.
### ஆட்சியாளர்கள்
இரத்லம் இராச்சியத்தின் ஆட்சியாளர்கள் இராஜபுத்திர குலத்தின் ரத்தோர் வம்சத்தினர் ஆவார்.

## இதனையும் காண்க
* துணைப்படைத் திட்டம்
* சுதேச சமஸ்தானம்
* சுதேச சமஸ்தானங்களின் இணைப்பு ஒப்பந்தம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
*  தி இம்பீரியல் கெசட்டியர் ஆப் இந்தியா
## மேற்கோள்கள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பம்பாய் மாகாணம்
பகுப்பு:இந்தியாவின் மன்னராட்சிகள்
பகுப்பு:ரத்லாம் மாவட்டம்
பகுப்பு:மத்தியப் பிரதேச வரலாறு
சுவராஜ் சுற்றுப் பாதை , திருச்சூர்

வலது|thumb|250x250px| சக்தன் தம்புரனால் கட்டப்பட்ட சுவராஜ் சுற்றுப்பாதையின் ஒரு பறவைப் பார்வை
**சுவராஜ் சுற்றுப்பாதை** அல்லது **திருச்சூர் சுற்றுப்பாதை** (*Swaraj Round or Thrissur Round*) என்பது இந்தியாவின் கேரளாவின் மையப்பகுதியில் உள்ள திருச்சூர் நகரின் மையத்தில் சுமார் 2 கி.மீ. நீளமுள்ள  வட்டச் சாலையின் உள்ளூர் பெயராகும். தேக்கிங்காடு மைதானம் என்று அழைக்கப்படும் இது  பரப்பளவுள்ள மேடான பகுதியைக்  கொண்டுள்ளது. சுவராஜ் சுற்றுப்பாதை தெற்காசியாவிலேயே **மிகப் பெரிய வட்டச்சாலை** ஆகும். இது கேரளாவின் மிகப்பெரிய நிதி, வணிக மையங்களில் ஒன்றாகும். பதினேழு சாலைகள் சுவராஜ் சுற்றுப் பாதையுடன் இணைகின்றன. தேக்கின்காடு மைதானத்தைச் சுற்றிலும், சுவராஜ் சுற்றுப் பாதையும் சிறிய குன்றின் மீது சிவபெருமானுக்கு அர்ப்பணிக்கப்பட்ட வடக்குநாதன் கோவில் கட்டப்பட்டுள்ளது. இது இந்தியாவிலேயே ஒரு மைதானத்தைச் சுற்றியுள்ள மிகப் பெரிய வட்டச் சாலையாகும். இது உலகின் இரண்டாவது பெரிய வட்டச்சாலையாகும்.

## வர்த்தக மையங்கள்
சுவராஜ் சுற்றுப்பாதை என்பது திருச்சூர் நகரத்தின் மிகப்பெரிய வணிக மையங்கள் மற்றும் பரபரப்பான வர்த்தகப் பகுதிகளில் ஒன்றாகும். இதில் பெரிய வணிக வளாககங்கள், வர்த்தக மையங்கள், நகைக்கடைகள், துணி விற்பனை நிலையங்கள் உள்ளன. திருச்சூரில் தங்கம், துணி வாங்குவதற்கான முக்கிய இடமாகவும் இது உள்ளது. இது திருச்சூர் நகரின் முக்கிய மத்திய வணிக மாவட்டப் பகுதியில் ஒன்றாகும். சுவராஜ் சுற்றுப் பாதையில் பாதசாரிகளுக்கென இரண்டு சுரங்கப்பாதைகள் உள்ளன. ஒன்று பரமேக்காவு கோவிலுக்கு அருகிலும் மற்றொன்று எம். ஓ. சாலை சந்திப்பிலும் உள்ளது. சுவராஜ் சுற்றுப்பாதை  ஓணம் திருவிழாவின்போது நான்காவது நாளின் ஒரு பிரமாண்டமான புலிக்களி நடைபெறும் இடம். இந்நாளில் மாவட்டத்தின் பல்வேறு பகுதிகளில் இருந்து புலிக்களி குழுவினர் இங்கு வந்து நிகழ்ச்சி நடத்துவார்கள்.
வலது|frameless|512x512px| ஸ்வராஜ் சுற்று, திருச்சூர் திட்ட வரைபடம்

## சான்றுகள்

பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள சுற்றுலாத் தலங்கள்
பகுப்பு:திருச்சூர் மாவட்டம்
பெகோனா விலா

**மரியா பெகோனா விலா கோசுட்டாசு**  *María Begoña Vila Costas)* (பிறப்பு: 1963) ஓர் எசுப்பானிய வானியற்பியலாளர் ஆவார். இவர் சுருட்டைப் பால்வெளி ஆய்வில் பெயர்பெற்றவர்.இவர் இப்போது வாழ்சிங்டன் டி. சி நகரில் வாழ்கிறார். அமைப்புப் பொறியாளராக கோடார்டு விண்வெளிப் பறப்பு மையக்  கோள் புவியியல், புவி இய்ற்பியல், புவி வேதியியல் ஆய்வகத்தில் பணிபுரிகிறார். இவர் ஜேம்சு விண்வெளித் தொலைநோக்கிக்கான நுண் வழிகாட்டு உணரி, அண்மை அகச் சிவப்புக் கதிர் படிம வாக்கி, வரிப்பிளவா கதிர்நிரல் வரைவி ஆகியவற்றை வழிநடாத்தும் பொறியாளரக உள்ளார். இது அபுள் தொலைநோக்கியின் வழித்தோன்றலாகும். இவர் அத்தொலைநோக்கியுடன் இணைந்த கருவிகளின் குளிர்நிலை ஓர்வுக்கும் பொறுப்பு ஏற்றவர் ஆவார்.

## வாழ்க்கைப்பணி
இவர் கம்போசிட்டெலாவில் உள்ள சாந்தாகோ பல்கலைக்கழகத்தின் கானரித் தீவு வானியற்பியல் நிறுவனத்தில் 1981 முதல் 1986 வரை வானியற்பியல் கற்றார். இவர் தன் முனைவர் பட்டத்தை வானியற்பியலில் மான்செசுட்டர் பல்கலைக்கழக ஜோதிரல் பாங்கு வானியற்பியல் மையத்தில் 1989 இல் பெற்றார்.

இவர் 2006 ஆம் ஆண்டு தொடக்கத்தில் இருந்தே  நுண் வழிகாட்டு உணரி, அண்மை அகச் சிவப்புக் கதிர் படிம வாக்கி, வரிப்பிளவா கதிர்நிரல் வரைவி கருவித் தொகுதியின் வடிவமைப்பிலும் க்கட்டுமான வேலையிலும் ஈடுபட்டார். இது 2912 இல் முடித்துத் தரப்பட்டதும் ஒரு கனடியக் குழுமத்தால் ஜேம்சு வெபு விண்வெளித் தொலைநோக்கியில் கனடிய விண்வெளி முகமை வழிகாட்டுதலின்படி நிறுவப்படவிருந்தது. இதற்கு நாசா முதலில் குளிர்நிலை ஓர்வைச் செய்தது. எனவே நாசா விலாவை இந்தக் கருவித் தொகுதியின் ஓர்வைச் செய்ய வேறொரு குழுமம் வழி அமைப்புப் பொறியாளராக அமர்த்த முடிவு செய்திருந்தது.

இவர் 2013 இல் இருந்தே இத்தொகுதியின் அமைப்புப் பொறியாளராக செயல்பட்டார். இதில் இவர் உணரி, வட்டணையில் உணரி இயக்கம் அதன் வரம்புகள், மென்பொருள் அமைப்புகள் ஆகியவற்றுக்கு பொறுப்பு வகித்து வந்தார். மேலும் இவர் குளிர்நிலை ஓர்வுக்காக அணிப்படுத்தியிருந்த ஒருங்கிணைந்த அறிவியல் கருவிகள் பெட்டகம் முழுவதையும் ஒருங்கிணைத்து வந்தார்.

இவர் எசுப்பானிய அறிவியலாளர் சமுதாய அமைப்பின் உறுப்பினர் ஆவார். இது மேரிலாந்திலும் வாழ்சிங்டனிலும் வாழும் எசுப்பானிய அறிவியல் அறிஞர் கூட்டமைப்பாகும்.

இவர் 2016 இல் நாசாவின் தன்னிகரற்ற பொதுத் துறைச் சாதனை பதக்கத்தைப் பெற்றார். இது இவரது ப்ல்லாண்டு தலைமையேற்புக்காகவும் ஆற்றிய அறிவியல் சாதனைகளுக்காகவும் நுண் வழிகாட்டு உணரி, அண்மை அகச் சிவப்புக் கதிர் படிம வாக்கி, வரிப்பிளவா கதிர்நிரல் வரைவி ஆகிய கருவித் தொகுதியை வடிவமைத்து உருவாக்கியமைக்காக வழங்கப்பட்டது.

இவர் 2017 இல் இவரது ஒட்டுமொத்த அறிவியல் சாதனைகளுக்காக மரியா யோசபா வோனென்பர்கர் பிளானெல்சு விருதை வென்றார்.

## மேற்கோள்கள்

## வெளி இணைப்புகள்
* Begoña Vila at NASA

பகுப்பு:1963 பிறப்புகள்
பகுப்பு:எசுப்பானியப் பொறியியலாளர்கள்
பகுப்பு:வாழும் மக்கள்
பகுப்பு:எசுப்பானிய வானியலாளர்கள்
பகுப்பு:எசுப்பானிய வானியற்பியலாளர்கள்
பகுப்பு:எசுப்பானியப் பெண் இயற்பியலாளர்கள்
பகுப்பு:பெண் வானியற்பியலாளர்கள்
பகுப்பு:பெண் இயற்பியலாளர்கள்
பகுப்பு:பெண் வானியலாளர்கள்
பகுப்பு:பெண் பொறியியலாளர்கள்
பகுப்பு:பெண் அண்டவியலாளர்கள்
வணக்கத்திற்குரிய சுதேச சமஸ்தானங்கள் (பிரித்தானிய இந்தியா)

**வணக்கத்திற்குரிய சுதேச சமஸ்தானங்கள்** (**salute state**) என்பது 18-ஆம் நூற்றாண்டின் பிற்பகுதியில் பிரித்தானிய கிழக்கிந்திய நிறுவனத்தாலும், பின்னர் 1858-ஆம் ஆண்டு முதல் பிரித்தானிய இந்தியாவின் ஆட்சியாளர்களாலும், பிரித்தானியப் பேரரசின் துணைப்படைத்திட்டத்தை ஏற்று, பிரித்தானியாவின் பாதுகாப்பு பெற்ற  சுதேச சமஸ்தானங்களின் மன்னர்களை வரவேற்கும் போது துப்பாக்கிக் குண்டுகள் வெடிக்கச் செய்து வழங்கப்படும் மரியாதையாகும். இது பிரித்தானியா இராச்சியத்தினர், உள்ளூர் மன்னர்களை வரவேற்கும் போது வழங்கப்படும் ஒரு வகை வணக்கமுறையாகும். 

பிரித்தானிய இந்தியாவில் இருந்த 562 சுதேச சமஸ்தானங்களில்  119 சமஸ்தானங்களின் மன்னர்கள் மட்டுமே துப்பாக்கிக் குண்டுகள் முழங்க மரியாதை பெற்றனர். சுதேச சமஸ்தான மன்னர்கள் ஆளும் நிலப்பரப்பு, ஆண்டு வருமானம், செலுத்தும் திறை மற்றும் மக்கள் தொகை பொறுத்து, வணக்கத்திற்காக வெடிக்க வைக்கும் துப்பாக்கி குண்டுகளின் எண்ணிக்கை 9 முதல் 21 வரை இருக்கும். 

ஐதராபாத் இராச்சியம், ஜம்மு காஷ்மீர் இராச்சியம், பரோடா அரசு, குவாலியர் அரசு மற்றும் மைசூர் இராச்சியம் மகாராஜாக்களுக்கு பிரித்தானிய இந்தியா அரசு, 21 துப்பாக்கிக் குண்டுகள் முழங்க மரியாதை செய்தது. 

1947-இல் இந்தியப் பிரிவினைக்குப் பின்னர், இந்தியாவில் 1971-ஆம் ஆண்டிலும், பாகிஸ்தானில் 1972-ஆம் ஆண்டிலும் சுதேச சமஸ்தான மன்னர்களுக்கு துப்பாக்க்கி குண்டுகள் முழங்க வரவேற்கும் முறை ஒழிந்தது.

## இதனையும் காண்க
* துணைப்படைத் திட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்

## மேற்கோள்கள்

பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:இந்திய வரலாறு
பகுப்பு:பாக்கித்தான் வரலாறு
பகுப்பு:பிரித்தானிய இந்தியா
பகுப்பு:பிரித்தானியக் கிழக்கிந்தியக் கம்பனி
சீரியம்(IV) புளோரைடு

**சீரியம்(IV) புளோரைடு** (*Cerium(IV) fluoride*) என்பது CeF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளை நிறத்தில் ஒரு படிகப்பொருளாகத் தோன்றும் சீரியம்(IV) புளோரைடு ஒரு வலுவான ஆக்சிஜனேற்றியாகும். நீரிலியாகவும் ஒற்றை நீரேற்றாகவும் இரண்டு வடிவங்களில் இச்சேர்மம் காணப்படுகிறது. சீரியம் டெட்ராபுளோரைடு என்ற பெயராலும் இது அழைக்கப்படுகிறது.  
## தயாரிப்பு
சீரியம்(III) புளோரைடு அல்லது சீரியம் ஈராக்சைடை 500 பாகை செல்சியசு வெப்பநிலையில் புளோரின் வாயுவைப் பயன்படுத்தி புளோரினேற்றம் செய்து சீரியம்(IV) புளோரைடு தயாரிக்கப்படுகிறது.
:\mathrm{ 2 \ CeF_3 + F_2 \longrightarrow 2 \ CeF_4 }
:\mathrm{ CeO_2 + 2 \ F_2 \longrightarrow CeF_4 + O_2 } 

CeF4·xH2O, x≤1 என்ற இதனுடைய நீரேற்று வடிவத்தை 40% ஐதரோபுளோரிக் அமிலத்தை சீரியம்(IV) சல்பேட்டு கரைசலுடன் சேர்த்து 90 பாகை செல்சியசு வெப்பநிலையில் வினைபுரியச் செய்து தயாரிக்கலாம்.

## பண்புகள்
இருமெத்தில் சல்பாக்சைடில் சீரியம்(IV) புளோரைடு கரைந்து [CeF4(DMSO)2] என்ற ஒருங்கிணைவுச் சேர்மம் உருவாகிறது.  
## வேற்கோள்கள்

பகுப்பு:சீரியம்(IV) சேர்மங்கள்
பகுப்பு:புளோரைடுகள்
பகுப்பு:இலந்தனைடு ஆலைடுகள்
பகவல்பூர் இராச்சியம்

**பகவல்பூர் இராச்சியம்** (**Bahawalpur state** () இந்தியப் பிரிவினைக்கு முன்னர் வரை பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால பாக்கித்தான் நாட்டின் பஞ்சாப் மாநிலத்தின் பகவல்பூர் மாவட்டம் மற்றும் ரகீம் யார் கான் மாவட்டப் பகுதிகளைக் கொண்டிருந்தது. இதன் தலைநகரம் பகவல்பூர் நகரம் ஆகும். 1941-ஆம் ஆண்டில் பகவல்பூர் இராச்சியம் 45,911 சதுர கிலோ மீட்டர் (17,494 sq மைல்) பரப்பளவும்,  மக்கள் தொகை 13,41,209 ஆகவும் இருந்தது. பகவல்பூர் இராச்சியத்தை 1609-ஆம் ஆண்டில் நிறுவியவர் நவாப் பகவல் கான் அப்பாசி ஆவார்.

## வரலாறு
முகலாயப் பேரரசு மற்றும் துராணிப் பேரரசில் சிற்றரசாக இருந்த பகவல்பூர் இராச்சியம், 1857 சிப்பாய்க் கிளர்ச்சிக்குப் பின்னர்   22 பிப்ரவரி 1858 அன்று  பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற பகவல்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். பகவல்பூர் இராச்சியம் பஞ்சாப் மாகாண ஆளுநரின் கீழ் செயல்பட்டது. பிரித்தானிய இந்தியாவின் ஆட்சியாளர்கள், பகவல்பூர் நவாப்புக்கு 19 துப்பாக்கி குண்டுகள் சுட்டு மரியாதை வழங்கினர்.

1947-இல் இந்தியப் பிரிவினைக்குப் பின்னர், 14 அக்டோபர் 1955 அன்று பகவல்பூர் இராச்சியம், பாக்கித்தான் நாட்டின் பஞ்சாப் மாகாணத்துடன் இணைக்கப்பட்டது.
## ஆடசியாளர்கள்

## இதனையும் காண்க
* துணைப்படைத் திட்டம்
* சுதேச சமஸ்தானம்
* வணக்கத்திற்குரிய சுதேச சமஸ்தானங்கள்

## மேற்கோள்கள்

## மேலும் படிக்க
*Nazeer 'Ali Shah, *The History of the Bahawalpur State*. Lahore: Maktaba Jadeed, 1959.

## வெளி இணைப்புகள்
*
*Nawabs of Bahawalpur
* Bahawalpur Information
* TMA Bahawalpur City website

பகுப்பு:பஞ்சாப் (பாகிஸ்தான்)
பகுப்பு:பாக்கித்தான் வரலாறு
பகுப்பு:ஆசியாவின் முன்னாள் முடியாட்சிகள்
பகுப்பு:இந்தியாவின் முன்னாள் சுதேச சமஸ்தானங்கள்
*
*
இந்திய விண்வெளி ஆராய்ச்சி நிறுவன தலைவர்

**இந்திய விண்வெளி ஆராய்ச்சி நிறுவன** **தலைவர்** (Chairman of the Indian Space Research Organisation) என்பவர் இந்திய விண்வெளி ஆராய்ச்சி அமைப்பின் (ISRO) சட்டப்பூர்வ தலைவராக உள்ளார். இவர் இந்திய அரசாங்கத்தின் செயலாளராகவும், இந்தியப் பிரதமருக்கு நேரடியாகத் கருத்து தெரிவிக்கும் விண்வெளித் துறையின் (DoS) நிர்வாகியாகவும் உள்ளார்.

விண்வெளி ஆராய்ச்சிக்கான இந்தியத் தேசியக் குழு (INCOSPAR) 1962-ல் அணு சக்தித்துறையின் (DAE)கீழ் நிறுவப்பட்டது. இதன் தலைவராக விக்ரம் சாராபாய் ஆவார். பின்னர் 1969-ல் இது இந்திய விண்வெளி ஆராய்ச்சி நிறுவனம் என மாற்றப்பட்டது. 1972ஆம் ஆண்டில், இந்திய அரசாங்கம் விண்வெளி ஆணையம் மற்றும் விண்வெளித் துறையினை அமைத்து விண்வெளித் துறையின் கீழ் இந்திய விண்வெளி ஆராய்ச்சி நிறுவனத்தினைக் கொண்டு வந்தது.

சாராபாய் பதவி ஏற்றது முதல், இஸ்ரோவின் பத்து பேர் தலைமை பதவியினை வகித்துள்ளார்கள். பேராசிரியர் சதீஷ் தவான் இதன் தலைவராக 12 ஆண்டுகள் பணியாற்றியுள்ளார்.

## தலைவர்கள் பட்டியல்

## மேற்கோள்கள்

பகுப்பு:இந்திய விண்வெளித் திட்டங்கள்
எசு. சோமநாத்

**எசு. சோமநாத்** (*S. Somanath*) என்பவர் இந்திய விண்வெளி பொறியாளர் மற்றும் ஏவூர்தி தொழில்நுட்பவியலாளர் ஆவார். ஜனவரி 2022-ல், விக்ரம் சாராபாய் விண்வெளி மையத்தின்  தலைவராக கை. சிவனுக்குப் பிறகு சோம்நாத் தேர்ந்தெடுக்கப்பட்டார். முன்னதாக, சோம்நாத் திருவனந்தபுரம் விக்ரம் சாராபாய் விண்வெளி மையத்தின் (VSSC) இயக்குநராகவும், திருவனந்தபுரம் திரவ இயக்கத் திட்ட மையத்தின் (LPSC) இயக்குநராகவும் பணியாற்றினார். சோமநாத், வாகன வடிவமைப்பை அறிமுகப்படுத்துவதில், குறிப்பாக ஏவுகணை அமைப்பு பொறியியல், கட்டமைப்பு வடிவமைப்பு, கட்டமைப்பு இயக்கவியல் மற்றும் *பைரோடெக்னிக்ஸ்* ஆகிய துறைகளில் பங்களிப்புகளுக்காக அறியப்படுகிறார்.

இவர் ஏவுகணை வாகனங்கள் மற்றும் ஜிசாட்-எம்கேஐஐ (எப்09) தகவல் தொடர்பு செயற்கைக்கோள்கள், ஜிசாட்-6ஏ மற்றும் பிஎஸ்எல்வி-சி41 தொலைநிலை உணர்திறன் செயற்கைக்கோள்களை மேம்படுத்தும் ஆய்வில் கவனம் செலுத்துகிறார்.

## கல்வி
சோமநாத் எர்ணாகுளத்தில் உள்ள மகாராஜா கல்லூரியில், பல்கலைக்கழக முன் பட்டப்படிப்பை முடித்தார். பின்னர், கொல்லத்தில் உள்ள த. கு மு. பொறியியல் கல்லூரியில், இயந்திரப் பொறியியலில் பட்டம் பெற்றார். பெங்களூரில் உள்ள இந்திய அறிவியல் நிறுவனத்தில் விண்வெளிப் பொறியியலில் முதுகலைப் பட்டம் பெற்றார்.

## விண்வெளி ஆய்வுப் பணி
பட்டம் பெற்ற பிறகு, சோமநாத் 1985-ல் இந்திய விண்வெளி ஆய்வு மையத்தின் விக்ரம் சாராபாய் விண்வெளி மையத்தில் சேர்ந்தார். முனையத் துணைக்கோள் ஏவுகலன் (PSLV) திட்டத்தின் ஆரம்பக் கட்டத்தில் பணியில் ஈடுபட்டார். பின்னர் இம்மையத்தின் இணை இயக்குநராகவும் (திட்டங்கள்) 2010-ல் ஜி. எஸ். எல். வி. மார்க் III ஏவுகணை வாகனத்தின் திட்ட இயக்குநராகவும் ஆனார். இவர் நவம்பர் 2014 வரை துணை இயக்குநராக உந்துதல் மற்றும் விண்வெளி கட்டளை நிறுவனத்தில் பணியாற்றினார்.

ஜூன் 2015-ல், இவர் திருவனந்தபுரம் வலியமலையில் உள்ள திரவ இயக்கத் திட்ட மையத்தின் (LPSC) இயக்குநராகப் பொறுப்பேற்று, ஜனவரி 2018 வரை இங்கு பணியாற்றினார். சோமநாத் விக்ரம் சாராபாய் விண்வெளி மையத்தின் இயக்குநராக இந்திய விண்வெளி ஆராய்ச்சி நிறுவனத்தின் தலைவரான கை. சிவனிடமிருந்து அப்பொறுப்பினைப் பெற்றார். மீண்டும் கை. சிவனின் பதவிக்காலம் சனவரி 14, 2022 முடிவதையடுத்து விக்ரம் சாராபாய் விண்வெளி மையத்தின் தலைவராகப் பொறுப்பினை ஏற்க உள்ளார்.
## விருதுகள்
சந்திரயான்-3 திட்டத்தை வெற்றிகரமாக செயல்படுத்தியமைக்கு அக்டோபர் 2024ல் உலக விண்வெளி விருது வழங்கப்பட்டது.

## மேற்கோள்கள்

பகுப்பு:மலையாள அறிவியலாளர்கள்
பகுப்பு:வாழும் மக்கள்
பகுப்பு:1963 பிறப்புகள்
மர்மகோவா கோட்டை

**மர்மகோவா கோட்டை** (*Mormugão fort*) இந்தியாவின் மேற்கு கடற்கரையிலுள்ள கோவா  மாநிலத்தில் உள்ள மர்மகோவா நகரில் பாயும் சுவாரி ஆற்றின் தெற்கு முனையில் அமைந்துள்ளது.

## வரலாறு
இந்த அரண் போர்த்துகீசிய இந்திய மாநிலத்தின் வைசுராய் நான்காவது விடிகுவேரா டோம் பிரான்சிசுகோ டா காமா,   அவரது இரண்டாவது அரசாங்கத்தின் போது, அப்போது இந்திய மாநிலத்தின் தலைநகராக இருந்த தெற்கு கோவாவைப் பாதுகாப்பதற்காக கட்டப்பட்டதாகும். 

பண்டைய கல்வெட்டுகளின் படி, இவரது படைப்புகள் 1624 ஆம் ஆண்டில் தொடங்கின.  அந்த நூற்றாண்டில், கோவாவின் பழைய நகரத்தை ஆக்கிரமித்த தொடர்ச்சியான கொள்ளைநோய்கள் மற்றும் தாக்குதல்கள் காரணமாக, வைசுராய்கள் போர்த்துகீசிய இந்தியாவின் தலைநகரை ( ஆண்டியா போர்த்துகீசா ) மர்மகோவாவிற்கு  மாற்ற நினைத்தனர். அதற்காக சில கட்டிடங்கள் கட்டப்பட்டன. அதிகமான திட்ட செலவுகள் காரணமாக திட்டம் கைவிட வழிவகுத்தது. 

1737 ஆம் ஆண்டு மராட்டியர்களின் படையெடுப்பின் போது இப்பகுதி இழக்கப்பட்டது. பத்தொன்பதாம் நூற்றாண்டில்  தற்போது பன்சிம் என அறியப்படும்  நோவா கோவா புதிய தலைநகராக மாறியது.

தற்போது, மர்மகோவா கோட்டை மிகவும் சிதிலமடைந்துள்ளது.

## சிறப்பியல்புகள்
மர்மகோவா கோட்டை ஒரு செவ்வக வடிவத் திட்டத்தைக் கொண்டிருந்தது. 330, 88 மீட்டர் நீள அகல பரிமாணங்கள் கொண்டு நிலப்பக்கத்தில் ஐந்து பக்கங்களும் கடல் பக்கத்தில் நாற்கரவடிவமும் கொண்டிருந்தது. உள்ளே சேவை கட்டிடங்கள் நின்றன. ஒரு வட்ட கோபுரம் கோட்டையிலிருந்து துறைமுகத்திற்கு அணுகலை கொடுத்தது.  

## நூல் பட்டியல்
* AZEVEDO, Carlos de. *A Arte de Goa, Damão e Diu*. Lisboa: Comissão Executiva do V Centenário do Nascimento de Vasco da Gama (1469-1969), 1970. plantas, fotos p/b.

## மேற்கோள்கள்

பகுப்பு:கோவா கோட்டைகள்
அரசு மருத்துவக் கல்லூரி, நாகப்பட்டினம்

**அரசு மருத்துவக் கல்லூரி, நாகப்பட்டினம்** (*Government Medical College, Nagappatinam*) என்பது தமிழ்நாட்டின் நாகப்பட்டினம் மாவட்டத்தில் புதிதாக 2021-2022 கல்வி ஆண்டு முதல் செயல்படும் அரசு மருத்துவக் கல்லூரி ஆகும். நாகப்பட்டினம் மாவட்டத்தில் அரசு மருத்துவக் கல்லூரி அமைத்திட, நாகப்பட்டினம் அருகே உள்ள ஒரத்தூரில் 60.04 ஹெக்டேரில் ரூபாய் 366.8 கோடி செலவில் கட்டுமான பணிகள் நடைபெற்று வந்தன. இதன் பணிகள் முடிவடைந்தை அடுத்து இக்கல்லூரிக்கு தேசிய மருத்துவ ஆணையம் மாணவர் சேர்க்கைக்கு அனுமதி வழங்கியது. இந்நிலையில் சனவரி 12, 2022 அன்று இந்தியப் பிரதமர் நரேந்திர மோதி காணொலி காட்சிமூலம் இக்கல்லூரியினைத் திறந்து வைத்தார். நடப்பு கல்வியாண்டு முதல் இளநிலை மருத்துவ மாணவர் சேர்க்கை நீட் தேர்வு மதிப்பெண் அடிப்படையில் நடைபெறுகிறது. ஆண்டு ஒன்றிற்கு 150 மாணவர் வீதம் சேர்த்துக்கொள்ளப்படுவர். 

## மேற்கோள்கள்

பகுப்பு:தமிழ்நாட்டு மருத்துவக் கல்லூரிகள்
பகுப்பு:நாகப்பட்டினம் மாவட்ட பல்கலைக்கழகங்களும் கல்லூரிகளும்
தும்பா நிலநடுக்கோட்டு ஏவூர்தி ஏவுதளம்

**தும்பா நிலநடுக்கோட்டு ஏவூர்தி ஏவுதளம்** (*Thumba Equatorial Rocket Launching Station*) என்பது இந்திய விண்வெளித்தளம் ஆகும்.

## வரலாறு
தும்பா நிலநடுக்கோட்டு ஏவூர்தி ஏவுதளம் 1963ஆம் ஆண்டு நவம்பர் 21-ல் நிறுவப்பட்டது. இந்திய விண்வெளி ஆராய்ச்சி நிறுவனத்தால் (ISRO) இம்மையம் நிர்வகிக்கப்படுகிறது. இது கேரளாவின் திருவனந்தபுரத்தில் உள்ள தும்பாவில் அமைந்துள்ளது. இது இந்தியாவின் பிரதான நிலப்பரப்பின் தெற்கு முனைக்கு அருகில், பூமியின் காந்த சரிவுக்கு மிக அருகில் உள்ளது. இது தற்போது ஏவூர்திகளை ஏவுவதற்குப் பயன்படுத்தப்படுகிறது.

தற்பொழுது விண்வெளி அருங்காட்சியகமாகச் செயல்படும் செயின்ட் லூயிசு உயர்நிலைப் பள்ளியில் முதல் ஏவூர்தி தயார்செய்யப்பட்டது. உள்ளூர் ஆயர், அருட்தந்தை பீட்டர் பெர்னார்ட் பெரியரா, திருவனந்தபுரம் பிஷப், வின்சென்ட் விக்டர் டெரீரே (பெல்ஜியம் நாட்டவர்) மற்றும் மாவட்ட ஆட்சியர் மாதவன் நாயர் ஆகியோர் கடலோர மக்களிடமிருந்து 600 ஏக்கர் நிலத்தை கையகப்படுத்துவதில் முக்கியப் பங்கு வகித்தனர். ஆயர் அருட்தந்தை பெரேரா, தனது அறையினையும் பிரத்தனை கூடத்தினையும் ஆ. ப. ஜெ. அப்துல் கலாமின் அறிவியல் நோக்கங்களுக்காக வழங்கி உதவினார். பின்னர் வெளியுறவுத்துறை இணை அமைச்சர் இலட்சுமி என். மேனன் தில்லியில் இத்திட்டத்திற்கு அலுவல் தொடர்பான பணிகளில் உதவினார். எச். எசு. எஸ். மூர்த்தி இந்நிலையத்தின் முதல் இயக்குநராக நியமிக்கப்பட்டார்.

ஏவுதலுக்கான ஏவூர்தி தேசிய வானூர்தியியல் மற்றும் விண்வெளி நிர்வாகத்திடம் இருந்து பெறப்பட்டது. முதல் ஏவுதலுக்கு அடுத்த நாளில் நடந்த ஜான் எப். கென்னடியின் படுகொலை காரணமாக இந்த நிகழ்வு உலகளாவிய ஊடக கவனத்தைப் பெறவில்லை.

## அமைவிடம்
கேரள மாநிலம், திருவனந்தபுரத்தில் 8°32'34" N மற்றும் 76°51'32" E இல் விமான நிலையத்திற்கு அருகில் அமைந்துள்ள சிறிய மீனவ கிராமம் தும்பா ஆகும். பாக்கித்தான், சீனா, ஆப்கானித்தான் மற்றும் வங்காளதேசம் ஆகிய நாடுகளிலிருந்து தொலைவில் உள்ளது.

## மேற்கோள்கள்

## வெளி இணைப்புகள்
* விக்ரம் சாராபாய் விண்வெளி மையத்தின் அதிகாரப்பூர்வ இணையதளம்

பகுப்பு:இந்திய விண்வெளித் திட்டங்கள்